Õilme Võro

Õilme Võro (sündinud 2. jaanuaril 1996) on eesti sprinter.

Võro on õppinud Parksepa Keskkoolis, tema esimene treener oli kehalise kasvatuse õpetaja Sirje Hütt.Õilme Võro jõudis Eesti rekordiga kergejõustiku sise-MM-il poolfinaali. lounapostimees.postimees.ee, 2. märts 2024. 2011. aastast õppis ta Tallinna Audentese Spordigümnaasiumis, tema treeneriks oli Liina Remmel. Õilme Võro on õppinud Eesti Maaülikoolis majandust.Vaimujõu taastamine aitas Õilme Võrol saada Eesti kiireimaks naissprinteriks. ohtuleht.ee, 3. märts 2020.

Võro esindab Võru Kergejõustikuklubi Lõunalõvi, tema treeneriks on 2017. aastast Tiina Torop.

 Sportlikud saavutused 
Ta on võistelnud Euroopa U20 meistrivõistlustel kergejõustikus 2015. aastal Eskilstunas, kus jõudis poolfinaali (100 m tulemus 11,84 tuule toel).

Võro on kolmekordne Eesti meister 100 m jooksus (2018, 2019 ja 2023) ja kahekordne 200 m jooksus (2017 ja 2019). 

Sisevõistlustel on ta tulnud neljakordseks Eesti meistriks 60 m jooksus (2018, 2020, 2023 ja 2024) ning viiekordseks meistriks 200 m jooksus (2016, 2017, 2018, 2020 ja 2023).Õilme Võro. worldathletics.org, vaadatud 2. märts 2024.

2023. aasta Euroopa sisemeistrivõistlustel kergejõustikus saavutas Õilme Võro 60 m jooksus 12. koha, korrates Eesti rekordit 7,29.

2024. aasta Eesti sisemeistrivõistlustel kergejõustikus püstitas ta Eesti rekordi 60 m jooksus ajaga 7,28. 2024. aasta kergejõustiku sisemaailmameistrivõistlutel Glasgow's saavutas Võro 60 m eeljooksus aja 7,24, mis oli taas Eesti rekord.

 Isiklikud rekordid 
Allikas: IAAF
Seisuga 2. märts 2024
Väljas
 Ala  Tulemus  Aeg  Võistluspaik 60 m jooks 7,51  4. juuli 2020    Tartu 100 m jooks 11,42  11. juuni 2023    Pärnu 200 m jooks 23,97  31. juuli 2019    Tartu	 kaugushüpe 6.00  17. august 2015    Võru	

Sees
 Ala  Tulemus  Aeg Võistluspaik  Märkused 60 m jooks 7,24  2. märts 2024    Glasgow Eesti rekord 200 m jooks 23,86  19. veebruar 2023    Tallinn  

 Isiklikku 
Tegeleb jumestuskunstiga. Elab koos krossisõitja Erki Kahroga.POODIUM: Testi oma sporditeadmisi koos Eesti parimate sportlastega. sport.postimees.ee.

 Viited 

 Välislingid 

Deivil Tserp. Vaimujõu taastamine aitas Õilme Võrol saada Eesti kiireimaks naissprinteriks. Õhtuleht, 3. märts 2020.
Juhan Kilumets. Võro: sportlane olla on privileeg ja tahan seda võimalikult kaua nautida. sport.err.ee, 25. jaanuar 2024.

Kategooria:Eesti sprinterid
Kategooria:Sündinud 1996